open-index/open-wikipedia-markdown huggingface dataset:
Αφοί Κ. Κουρόπουλοι

Οι **Αφοί Κ. Κουρόπουλοι** αρχικά ήταν μια εμπορική επιχείρηση που ιδρύθηκε το 1890 από τον Πέτρο Κ. Κουρόπουλο και τον Αντώνιο Τζούβελο. Το αντικείμενο της επιχείρησης ήταν το εμπόριο γυναικείων υφασμάτων και νεωτερισμών καθώς και οι εισαγωγές γυναικείων υφασμάτων διαφόρων ειδών από ξένες Ευρωπαϊκές πόλεις και κυρίως το Παρίσι. Ο Πέτρος Κουρόπουλος γεννήθηκε στην Τρίπολη το 1867. Εκλέχθηκε μέλος του Δ.Σ. του Εμπορικού Συλλόγου Αθηνών από το 1907.

## Η περίοδος 1894 - 1907

Ο Αντώνιος Τζούβελος αποχώρησε από την επιχείρηση η οποία διαλύθηκε το 1894. Ο Πέτρος Κουρόπουλος συνέχισε μόνος του μέχρι το 1907 όπου βάζει συνεταίρους τα αδέλφια του, Δημήτριο, Παύλο και Μιχαήλ. Η επιχείρηση από τότε λειτουργούσε με την επωνυμία "Αδελφοί Κουρόπουλοι" και αργότερα "Αφοί Κ. Κουρόπουλοι". Η έδρα της επιχείρησης βρισκόταν μέχρι τα τέλη του 19ου αιώνα στην οδό Ερμού 79. Για την μίσθωση του καταστήματος πλήρωναν μηνιαίο μίσθωμα 270 δραχμές, ένα εξαιρετικά υψηλό ενοίκιο για την εποχή. 
Από το 1905 η επιχείρηση μίσθωσε και δεύτερο κατάστημα για την επέκταση των δραστηριοτήτων της. Το κατάστημα βρισκόταν στην οδό Ερμού 25 και Βουλής στο κτίριο που λειτουργούσε ως ξενοδοχείο με την ονομασία "Τουριστικόν" και αργότερα ως "Grand Hotel Continental et Tourist". Το κτίσμα ανήκε σε κάποιον Χρ. Τσιτσόπουλο και η μίσθωσή του, έφτανε στο ποσό των 3300 δραχμών ανά τρίμηνο. Κατά την ανέγερση του κτιρίου οι αδελφοί Κουρόπουλοι είχαν εισάγει οι ίδιοι από την Αγγλία την ξύλινη επένδυση και την διακόσμηση για τις βιτρίνες του καταστήματός τους.

## Η περίοδος 1918 - 1980

Από το 1918 ξεκίνησε να εργάζεται στην επιχείρηση ως υπάλληλος ο γιός του Πέτρου Κουρόπουλου, Γιώργος. Το 1933 με τον θάνατο του Πέτρου Κουρόπουλου, ο Γιώργος μπήκε ως συνέταιρος στην επιχείρηση μαζί με τους υπόλοιπους θείους του. Το 1937 αφού απεβίωσε και ο τελευταίος από τα αδέλφια, ο Γιώργος Κουρόπουλος ανέλαβε μόνος του την επιχείρηση μέχρι και τα τέλη της δεκαετίας του 1970. Αργότερα και μετά τον θάνατο του Γιώργου Κουρόπουλου, η επιχείρηση περιήλθε στον κληρονόμο και τελικά στις αρχές του 1980 πωλήθηκε σε άλλον ιδιοκτήτη και άλλαξε επωνυμία.

## Πηγές
* Γιάννης K. Καιροφύλας, *Οι πρώτοι έμποροι των Αθηνών*, σελ. 140-143, εκδόσεις Φιλιππότη, Αθήνα 1999, ISBN 9780002953221.
* Ζ. Παυλόπουλος, Γ. Παπαγιάννης, *Οι οικογένειες της Μεγάλης Ελλάδας*, εκδόσεις Istopress, Αθήνα 2011, ISBN 9789609332750.
* Εφημερίδα *Η Καθημερινή,* Ένθετο *Επτά ημέρες,* σελ. 28, [wwk.kathimerini.gr/kath/7days/2000/10/08102000.pdf "Παλαιά ξενοδοχεία της Αθήνας"], 8 Οκτωβρίου 2000. (Ανακτήθηκε 8 Σεπτεμβρίου 2014).

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Πέτρος Πέννας

Ο **Πέτρος Πέννας** (Άνω Πορόια Σερρών, 1902 - Αθήνα, 26 Σεπτεμβρίου 1994), του Θωμά, ήταν Έλληνας ιστορικός, που διετέλεσε δύο φορές βουλευτής Σερρών. Έχει τιμηθεί δύο φορές με το Μετάλλιο των Σερρών (1990 και 1993).
Συνέγραψε πλήθος μελετών, την "Ιστορία των Σερρών" (β΄έκδοση 1966), ποιήματα κ.ά.

## Βιογραφία

Ο Πέτρος Πέννας γεννήθηκε στα Άνω Πορόια Σερρών το 1902. Οι γονείς του ήταν βλάχικης καταγωγής. Έζησε από την παιδική και εφηβική του ηλικία όλα τα δραματικά γεγονότα πριν και μετά την απελευθέρωση των Σερρών. Σπούδασε Νομικά και ασχολήθηκε με τη δημοσιογραφία, εκδίδοντας το 1938 το περιοδικό "Σερραϊκά Χρονικά". Πήρε μέρος στη Μικρασιατική Εκστρατεία και στον Πόλεμο του 1940 πολέμησε στην Πίνδο. Μαζί με άλλους προχώρησε στην καταγγελία των βουλγαρικών ωμοτήτων που είχαν διαπραχθεί στις Σέρρες. Ήταν ο ιδρυτής της Ιστορικής και Λαογραφικής Εταιρείας Σερρών - Μελενίκου, της οποίας διετέλεσε και γενικός γραμματέας και πρώτος πρόεδρος. Απεβίωσε στην Αθήνα στις 26 Σεπτεμβρίου 1994 σε ηλικία 92 ετών.

## Σταδιοδρομία
Εγκαταστάθηκε στην Αθήνα , όπου άσκησε το δικηγορικό επάγγελμα. Έλαβε μέρος στις εκλογές του 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) αλλά δεν εξελέγη, συγκεντρώνοντας 6.990 ψήφους. Συνολικά εξελέγη δύο φορές βουλευτής Σερρών, το 1935 και το 1950 με το Λαϊκό Κόμμα.  Από το 1946 ως το 1950 ήταν γενικός γραμματέας του Υπουργείου Κοινωνικής Προνοίας.

Πέθανε το 1994 και κηδεύτηκε από το Β΄ Νεκροταφείο Αθηνών.  Ήταν παντρεμένος με την Πιπίτσα Πέννα και απέκτησαν παιδιά.

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με το Λαϊκό Κόμμα
Εθνική Κολομβίας (ποδόσφαιρο ανδρών)

Η **εθνική ομάδα ποδοσφαίρου της Κολομβίας** εκπροσωπεί την Κολομβία στις διεθνείς ποδοσφαιρικές διοργανώσεις και τελεί υπό τον έλεγχο της Κολομβιανής Ομοσπονδίας Ποδοσφαίρου, που είναι υπεύθυνη για το άθλημα στη χώρα.

## Ιστορία
Συμμετείχε για πρώτη φορά σε τελική φάση για το Παγκόσμιο Κύπελλο το 1962. Έκτοτε έχει πάρει συνολικά μέρος σε τελική φάση της μεγαλύτερης διοργάνωσης του αθλήματος έξι φορές (το 1962, το 1990, το 1994, το 1998, το 2014 και το 2018), με καλύτερη θέση στη διοργάνωση του 2014, όπου έφτασε μέχρι τα προημιτελικά. Σε ό,τι αφορά το Κόπα Αμέρικα, έχει συμμετάσχει σε 18 τελικές φάσεις και το έχει κατακτήσει μια φορά, το 2001. Επίσης, έχει πάρει μέρος σε τρεις διοργανώσεις για το ΚΟΝΚΑΚΑΦ Γκολντ Καπ, όπου το 2000 έφτασε στον τελικό. Τέλος, έχει μια συμμετοχή στο Κύπελλο Συνομοσπονδιών, το 2003, όπου τερμάτισε 3η.

## Στάδιο
Έδρα της εθνικής Κολομβίας είναι το Στάδιο Μετροπολιτάνο Ρομπέρτο Μελέντες (χωρητικότητας 46.692 θέσεων), που βρίσκεται στην πόλη (και λιμάνι) Μπαρρανκίγια.

## Στατιστικά
Την πρώτη θέση όλων των εποχών σε συμμετοχές κατέχει ο Κάρλος Βαλντεράμα, με 111 εμφανίσεις, και πρώτος σκόρερ όλων των εποχών είναι ο Ραδαμέλ Φαλκάο, με 35 γκολ.

## Δείτε ακόμη
* Εθνική Κολομβίας (ποδόσφαιρο γυναικών)
* Εθνική Κολομβίας Κ-20 (ποδόσφαιρο ανδρών)
* Εθνική Κολομβίας Κ-17 (ποδόσφαιρο ανδρών)
* Εθνική Κολομβίας Κ-15 (ποδόσφαιρο ανδρών)

## Παραπομπές


## Εξωτερικοί σύνδεσμοι
* Επίσημη Ιστοσελίδα Ομοσπονδίας 

Κατηγορία:Εθνική Κολομβίας (ποδόσφαιρο)
Κολομβιας
Γεώργιος Καστανίδης

Ο **Γεώργιος Καστανίδης** του Χαραλάμπους (Μεταλλείο Ταύρου Μικράς Ασίας, 26 Οκτωβρίου 1920 - Θεσσαλονίκη, 18 Ιανουαρίου 1974) ήταν Έλληνας δικηγόρος και πολιτικός. Εκλέχθηκε βουλευτής Κοζάνης με την Ένωση Κέντρου το 1964.

## Σταδιοδρομία
Γεννήθηκε το 1920 στο Μπουγά Μαντέν (Μεταλλείο Ταύρου) της Καππαδοκίας (οικισμός στον οποίο κατοικούσαν κυρίως Πόντιοι μεταλλωρύχοι από την περιοχή της Χαλδαίας) και μετά τη Μικρασιατική Καταστροφή και την ανταλλαγή πληθυσμών εγκαταστάθηκε οικογενειακά στην Ελλάδα. 

Σπούδασε νομικά και πολιτικές επιστήμες στο ΑΠΘ και παντρεύτηκε την Ελένη Ξιφιλίδου με την οποία απέκτησε δύο γιους. Εργάστηκε ως δικηγόρος στην πόλη της Κοζάνης και κατήλθε για πρώτη φορά σε εκλογές το 1958, χωρίς να εκλεγεί. Τελικά εκλέχθηκε βουλευτής Κοζάνης με την Ένωση Κέντρου στις εκλογές που διεξήχθησαν στις 16 Φεβρουαρίου 1964.

Τον Απρίλιο του 1966 προκάλεσε σοβαρό επεισόδιο μέσα στην αίθουσα της Ολομέλειας της Βουλής όταν γρονθοκόπησε άγρια τον βουλευτή Ιωαννίνων Ανέστη Λώρα (από τους αποκαλούμενους «Αποστάτες» της Ένωσης Κέντρου) επειδή ο τελευταίος μίλησε άσχημα για τον Ανδρέα Παπανδρέου, του οποίου ο Καστανίδης ήταν θερμός υποστηρικτής.

Κατά την περίοδο της χούντας υπέστη συνεχείς διώξεις και πέρασε από δύο στρατοδικεία. Ασθένησε σοβαρά καταφέρνοντας ωστόσο να αναρρώσει και να επιστρέψει στα δικηγορικά του καθήκοντα, τον Ιανουάριο του 1969. Πέθανε σε ηλικία 54 ετών στις 18 Ιανουαρίου 1974 και κηδεύτηκε από τον ιερό ναό Αγίου Νικολάου Πλατανιάς Κοζάνης. Γιος του είναι ο βουλευτής του ΠΑΣΟΚ και πρώην υπουργός, Χαράλαμπος Καστανίδης.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με την Ένωση Κέντρου
Άγγελος Αγγελούσης

Ο **Άγγελος Αγγελούσης** (Πρώτη Σερρών, 5 Ιουλίου 1914 -  28 Σεπτεμβρίου 2012) ήταν Έλληνας δικηγόρος, που διετέλεσε βουλευτής Σερρών και υφυπουργός.

## Βιογραφία
Καταγόταν από αγροτική οικογένεια και έμαθε τα πρώτα του γράμματα στο Δημοτικό Σχολείο της Πρώτης Σερρών. Σπούδασε νομικά στο ΑΠΘ και διορίστηκε δικηγόρος στο Πρωτοδικείο Σερρών, το 1939. Αργότερα διαγράφηκε από τα μητρώα του Δικηγορικού Συλλόγου Σερρών και δικηγόρησε στην Αθήνα. Κατά τη δίκη του ΑΣΠΙΔΑ ανέλαβε την υπεράσπιση πολλών αγωνιστών. Στην περίοδο της Χούντας των Συνταγματαρχών εξορίστηκε 2 φορές. Με τη σύζυγό του Έλλη, απέκτησε 2 κόρες.

## Σταδιοδρομία
Ήταν υποψήφιος στις εκλογές του 1946 χωρίς να εκλεγεί βουλευτής.

Ο Αγγελούσης εξελέγη για πρώτη φορά βουλευτής με το Κόμμα Γεωργίου Παπανδρέου στις εκλογές του 1950.

Εξελέγη επίσης βουλευτής με την Ένωση Κέντρου τις χρονιές 1961, 1963, 1964 και 1974 (Ένωσις Κέντρου - Νέες Δυνάμεις, μετέπειτα ΕΔΗΚ) και το 1985 με τη Νέα Δημοκρατία. Πρωτοστάτησε στον Ανένδοτο Αγώνα του Γ. Παπανδρέου.

Υπηρέτησε ως υφυπουργός Δημοσίων Έργων (με αρμοδιότητα σε θέματα οικισμού) στην Κυβέρνηση του Γεωργίου Παπανδρέου, από τις 18 Φεβρουαρίου 1964 ως τις 15 Ιουλίου 1965.

Το 2011 ήταν ο πρώτος βουλευτής που έκανε προσφυγή στο Ελεγκτικό Συνέδριο, ζητώντας την εξίσωση των αποδοχών του με τους δικαστικούς λειτουργούς με βάση σχετική απόφαση του Μισθοδικείου.

Απεβίωσε έναν χρόνο μετά, σε ηλικία 98 ετών. Η κηδεία του έγινε από το Μητροπολιτικό ναό των Μ. Ταξιαρχών στις Σέρρες, στις 30 Σεπτεμβρίου 2012.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υφυπουργοί Δημοσίων Έργων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κωνσταντίνος Τερτίπης

Ο **Κωνσταντίνος Τερτίπης** (1864 - 1923) ήταν Έλληνας δικηγόρος. Χρημάτισε βουλευτής Τρικάλων.

## Βιογραφία
Ήταν νεότερος αδερφός του στρατιωτικού Δημητρίου Τερτίπη που καταγόταν από τη Στυλίδα. Ο Κωνσταντίνος Τερτίπης εξελέγη βουλευτής Τρικάλων με το Λαϊκό Κόμμα το 1915 και στις εκλογές του 1920. Χρημάτισε υπουργός Γεωργίας στην κυβέρνηση του Δημητρίου Γούναρη από τις 26 Μαρτίου 1921 ως τις 2 Μαρτίου 1922. 

Το 1903, όταν ήταν ο πολιτευτής Καρδίτσας, ανέλαβε την αξιοποίηση των Λουτρών Σμόκοβου για είκοσι χρόνια έναντι ενοικίου και με υποχρέωση να φέρει εις πέρας διάφορα έργα βελτίωσης. Κατασκεύασε αμαξιτό δρόμο, έκτισε το εστιατόριο και τα ξενοδοχεία «Ό Όλυμπος», «ή Μακεδονία», «Νευρόπολις», «Τερτίπιον I» και «Τερτίπιον II» και τα «Φάλαρα».

## Εξωτερικοί σύνδεσμοι
*Πανδέκτης

## Παραπομπές


Κατηγορία:Βουλευτές Τρικάλων
Κατηγορία:Έλληνες υπουργοί Γεωργίας
Γεώργιος Παπαπαράσχος

Ο **Γεώργιος Π. Παπαπαράσχος** ή **Παπαπαράσχου** (1880 - 2 Οκτωβρίου 1955) ήταν Έλληνας δικηγόρος και πολιτικός, που υπηρέτησε ως βουλευτής και δήμαρχος στο νομό Πιερίας.

## Σπουδές και αγωνιστική δράση
Σπούδασε Νομικά στο Εθνικό Πανεπιστήμιο και στην Κωνσταντινούπολη. Ανέπτυξε αγωνιστική δράση και ήταν σύνδεσμος ανάμεσα στην ελεύθερη κυβέρνηση και στους αγωνιστές του Μακεδονικού Ζητήματος. Για τη δράση του εκείνη υποβλήθηκε σε βασανιστήρια, συνελήφθη και λίγο έλειψε να πεθάνει κατά τον Μακεδονικό Αγώνα.

## Κοινοτάρχης και Δήμαρχος
Ήταν πρόεδρος της Κοινότητας Κατερίνης, προτού η Κατερίνη γίνει Δήμος, από το 1916 ως το 1917 και εν συνεχεία υπηρέτησε ως Δήμαρχος από το 1939 ως το 1940. Το 1921 ανέλαβε πρόεδρος του Κοινοτικού Συμβουλίου της Κατερίνης, ως το 1922. Το 1922 διορίστηκε πληρεξούσιος δικηγόρος της Κοινότητας Κατερίνης, με απόφαση του Κοινοτικού Συμβουλίου, μαζί με το Δημήτριο Τσαλόπουλο.

## Βουλευτής
Ο Γεώργιος Παπαπαράσχου εξελέγη βουλευτής Κατερίνης-Βεροίας-Ναούσης με το Κόμμα Ελευθεροφρόνων στις εκλογές του 1926 συγκεντρώνοντας 1.085 σταυρούς.

Τα τελευταία χρόνια της ζωής του επιδόθηκε στην καλλιέργεια της γης. Απεβίωσε σε ηλικία 75 ετών τον Οκτώβριο του 1955.

Σήμερα στην Κατερίνη υπάρχει ένα κτήμα με την ονομασία Κτήμα Παπαπαράσχου.

## Βιβλιογραφία
*

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Δήμαρχοι Κατερίνης
Κατηγορία:Βουλευτές Κατερίνης-Βεροίας-Ναούσης
Ταούρ Ματάν Ρουάκ

Ο **Ταούρ Ματάν Ρουάκ** και **Χοσέ Μαρία Βασκονσέλος** (Taur Matan Ruak, 10 Οκτωβρίου 1956-), γνωστός ευρύτερα με το πολεμικό του όνομα **Ταούρ Ματάν Ρουάκ** (Taur Matan Ruak) (που σημαίνει στη γλώσσα Tetum  "Δύο Έξυπνα Μάτια") είναι πολιτικός του Ανατολικού Τιμόρ και πρωθυπουργός από τις 22 Ιουνίου 2018 έως την 1 Ιουλίου 2023. Προηγουμένως υπηρέτησε και ως πρόεδρος της χώρας από το 2012 ως το 2017. Προτού ασχοληθεί με τα κοινά, ήταν διοικητής των Ενόπλων Δυνάμεων του Ανατολικού Τιμόρ FALINTIL (*Forças de Defesa de Timor-Leste* ή  F-FDTL), από το 2002 ως τις 6 Οκτωβρίου 2011. Νωρίτερα επίσης ήταν ο τελευταίος διοικητής των Ενόπλων Δυνάμεων της Εθνικής Απελευθέρωσης του Ανατολικού Τιμόρ (FALINTIL δηλ. *Forças Armadas para a Liberação Nacional de Timor Leste*), του αντιστασιακού στρατού που πολεμούσε εναντίον της ινδονησιακής κατοχής από το 1975 ως το 1999.

Αποστρατεύτηκε το 2011 και κατήλθε υποψήφιος στις προεδρικές εκλογές εκείνης της χρονιάς, ως ανεξάρτητος, κερδίζοντας στο δεύτερο γύρο, που διεξήχθη τον Απρίλιο του 2012.

Η ορκωμοσία του στην προεδρία έγινε στις 20 Μαΐου 2012, για να συμπέσει με την επέτειο από την ανεξαρτησία της χώρας. Είναι παντρεμένος με την Ιζαμπέλ ντα Κόστα Φερέιρα.

Μετά την αποχώρησή του από την προεδρία, έγινε πρωθυπουργός το 2018.

Αμφότερα τα ονόματα (Ταούρ Ματάν Ρουάκ και Χοσέ Μαρία Βασκονσέλος) είναι τα επίσημα του πολιτικού.

## Παραπομπές


Κατηγορία:Πρόεδροι του Ανατολικού Τιμόρ
Κατηγορία:Πρωθυπουργοί του Ανατολικού Τιμόρ
Κατηγορία:Στρατιωτικοί
Καρολίνα

**Καρολίνα** είναι γυναικείο όνομα.

Με το όνομα αυτό είναι γνωστά:

## Οι πολιτείες της Αμερικής
* Βόρεια Καρολίνα και
* Νότια Καρολίνα

διάφορες πόλεις της Αμερικής
* Καρολίνα, Αλαμπάμα
* Καρολίνα, Πουέρτο Ρίκο

## Το νησί
* Νήσος Καρολίνα

## Πρόσωπα
* Καρολίνα της Οράγγης-Νάσσαου
* Καρολίνα του Βρανδεμβούργου-Άνσμπαχ, σύζυγος του μονάρχη της Μεγάλης Βρετανίας Γεωργίου Β΄
* Καρολίνα του Γκλόστερ
* Καρολίνα του Μονακό
* Καρολίνα της Βάδης
* Καρολίνα του Μπράουνσβαϊγκ
* Καρολίνα του Νάσσαου-Ούζινγκεν
* Καρολίνα των Βουρβόνων-Πάρμας
* Καρολίνα Αμαλία του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Καρολίνα Αρδοαΐν "Παμπίτα" μοντέλο από τη Βραζιλία
* Καρολίνα Αυγούστα της Βαυαρίας
* Καρολίνα Βοναπάρτη
* Καρολίνα Γκότσεβα
* Καρολίνα Γουέλς (γνωστή απλά ως Καρολίνα), ναΐφ ζωγράφος της Μυκόνου αμερικανικής καταγωγής
* Καρολίνα Κόστνερ
* Καρολίνα Μαριάνα του Μεκλεμβούργου
* Καρολίνα Ματθίλδη της Μεγάλης Βρετανίας
* Καρολίνα Ματθίλδη της Σαξονίας-Κοβούργου-Γόθας
* Καρολίνα Μπουβιέ Κένεντι, συγγραφέας, δικηγόρος και πολιτικός, κόρη του δολοφονηθέντος προέδρου των ΗΠΑ, Τζον Φιτζέραλντ Κένεντι, και της Ζακλίν Μπουβιέ
* Καρολίνα Ναπολέων
* Καρολίνα Πελενδρίτου
* Καρολίνα Φερδινάνδη Λουίζα των Δύο Σικελιών, κόρη του βασιλιά Φραγκίσκου Α΄ των Δύο Σικελιών

## Αντικείμενα
* Τύπος ρυζιού: Καρολίνα
Ορθόδοξη Χριστιανική Ένωση Νέων

[thumb|240px|right|Μνημείο προς τιμήν των μελών της ΟΧΕΝ [Λευκωσίας που έπεσαν κατά τη διάρκεια του Αγώνα της ΕΟΚΑ]]Η **Ορθόδοξη Χριστιανική Ένωση Νέων** (ΟΧΕΝ) είναι χριστιανική οργάνωση νεολαίας στην Κύπρο.  

## Ιστορικό
Δημιουργήθηκε στην αρχική της μορφή τον Οκτώβριο του 1939 στη Λεμεσό με πρωτοβουλία του ιερέα Σολομώντα Παναγίδη και το 1945 αριθμούσε 241 μέλη. Έλαβε τη σημερινή της υπόσταση την 20ή Αυγούστου του 1946 στη Μακεδονίτισσα της Λευκωσίας, ξεκινώντας τη λειτουργία της ως κανονική οργάνωση το 1947, ενώ τον επόμενο χρόνο επεκτάθηκε σε ολόκληρη τη νήσο. 

Σημαντικά στελέχη - κατηχητές της οργάνωσης υπήρξαν, πέραν του Παναγίδη, οι ιερείς Σταύρος Παπαγαθαγγέλου, Φώτιος Καλογήρου, Κωνσταντίνος Λευκωσιάτης κ.ά. Χρονολογικά είναι η παλαιότερη χριστιανική οργάνωση νέων της Κύπρου.

Τα μέλη της ΟΧΕΝ χαρακτηρίζονταν ως ευσεβείς Χριστιανοί που συμμετείχαν ενεργά στη μυστηριακή ζωή της Εκκλησίας. Οι δραστηριότητες της οργάνωσης περιλάμβαναν, μεταξύ άλλων, μελέτη της Αγίας Γραφής, εξορμήσεις στην ύπαιθρο, κατασκηνώσεις, εκδρομές, φιλανθρωπικές εκδηλώσεις, οργάνωση θεατρικών παραστάσεων θρησκευτικής και πατριωτικής θεματολογίας, καθώς και ενεργή συμμετοχή σε παρελάσεις και εθνικούς εορτασμούς.

Κατά την περίοδο 1955-1959, αρκετά μέλη της ΟΧΕΝ στρατολογήθηκαν στην ΕΟΚΑ, ενώ επτά από αυτά (μεταξύ των οποίων οι Μάρκος Δράκος, Ιάκωβος Πατάτσος, Στυλιανός Λένας και Χρήστος Σαμάρας) σκοτώθηκαν στα πλαίσια του ένοπλου αγώνα κατά της βρετανικής εξουσίας.

## Παραπομπές


Κατηγορία:Απελευθερωτικός αγώνας της Κύπρου
Κατηγορία:Οργανώσεις νέων στην Κύπρο
PP (αποσαφήνιση)

Η συντομογραφία λατινικών χαρακτήρων **PP** ή **p-p** ή **Pp**  μπορεί να αναφέρεται:

## Στην πολιτική
*Στο Λαϊκό Κόμμα (Ισπανία) (Ισπανικά:Partido Popular, PP), πολιτικό κόμμα.
*Στο Προοδευτικό Κόμμα (Ισλανδία).
*Στο Κόμμα Πειρατών (αγγλικά: **P**irate **P**arty), όνομα που έχουν υιοθετήσει πολιτικά κόμματα σε διαφορετικές χώρες.

## Επιστήμες
*Στo πολυπροπυλένιο, θερμοπλαστικό πολυμερές.
*Στον ενισχυτή, ως p-p (peak to peak), έκφραση που υποδηλώνει την φαινόμενη ισχύ. 

## Άλλες χρήσεις
*Στον Πάπα ως (PP.).
*Στον μουσικό όρο πιανίσιμο (πολύ σιγανά) με τη μορφή *pp*
Υπηρεσία Πνευματικού Ανεφοδιασμού

Η **Υπηρεσία Πνευματικού Ανεφοδιασμού** (ΥΠΑ) ιδρύθηκε τον Απρίλιο του 1956 κατ΄ εντολή του Γεωργίου Γρίβα Διγενή. Η οργάνωση ετόνιζε την ανάγκη καλλιέργειας πνευματικού, ηθικού, θρησκευτικού και προπάντων πατριωτικού συναισθήματος των Ελληνοκυπρίων που πολεμούσαν για την ένωση της Κύπρου με την Ελλάδα. Αρχηγός της οργάνωσης ορίστηκε ο Αρχιμανδρίτης Κωνσταντίνος Λευκωσιάτης με το ψευδώνυμο *Γούναρης* . Από τις πρώτες ενέργειες της οργάνωσης ήταν η αποστολή αντιτύπων της Καινής Διαθήκης και άλλων βιβλίων στα μέλη της ΕΟΚΑ που κρύβονταν από τον βρετανικό Στρατό. Χαρακτηριστική είναι η επιστολή του Μάρκου Δράκου της 22 Απριλίου 1956 όπου γράφει 

* Μόλις λάβαμε την σχετικήν γενικήν διαταγήν ημ. 14-4-56, στην οποίαν αναφέρεται ότι ιδρύθη Υπηρεσία Πνευματικού Ανεφοδιασμού, ενεπλήσθημεν όλοι χαράς, διότι η ίδρυσις τοιαύτης υπηρεσίας, έρχετε να πληρώση ένα κενόν, το οποίον από της οργανώσεως των ανταρτικών ομάδων υφίσταται. Η απομόνωσις 5-6 ανδρών μέσα στο βουνό πολλές μέρες χωρίς εφημερίδα, χωρίς την επαφήν των με άλλα πρόσωπα, με τα οποία να συζητούν και να αναπτύσουν τα ενδιαφέροντα των, χωρίς εκκλησιασμόν για πάνω από έξη μήνες, είναι πολύ δύσκολον πράγμα και δεν μπορούσε να αγνοηθή η κατάστασις αυτή* . 

## Σημειώσεις - Παραπομπές


Κατηγορία:Απελευθερωτικός αγώνας της Κύπρου
Κατηγορία:Οργανώσεις
86 (αριθμός)

Το **86** (ογδόντα έξι) είναι ο φυσικός αριθμός που βρίσκεται μετά από το 85 και πριν από το 87. Είναι άρτιος αριθμός, αφού 86:2 = 43, δηλαδή διαιρείται με το 2, στο σύνολο των φυσικών αριθμών. Ο αριθμός 86 συμβολίζεται ως **LXXXVI** στο ρωμαϊκό σύστημα αρίθμησης και ως **ΠϚ´** στο ελληνικό σύστημα αρίθμησης.

## Στα μαθηματικά
* Το 86 είναι ένας σύνθετος αριθμός, αφού οι φυσικοί διαιρέτες του είναι 1, 2, 43 και 86, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 87.
* Το ανάπτυγμα πρώτων παραγόντων του 86 είναι 86 = 2 · 43.
* Το 86 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 43).

## Το 86 στη Χημεία
* Ο ατομικός αριθμός 86 αντιστοιχεί στο ραδόνιο.

## Το 86 στην Αστρονομία
* Ο Μεσιέ 86 είναι ένας φακοειδής γαλαξίας σε απόσταση 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
68 (αριθμός)

Το **68** (εξήντα οκτώ) είναι ο φυσικός αριθμός που βρίσκεται μετά από το 67 και πριν από το 69. Είναι ένας άρτιος αριθμός, αφού 68:2 = 34, δηλαδή διαιρείται με το 2, στο σύνολο των φυσικών αριθμών. Ο αριθμός 68 συμβολίζεται ως **LXVIII** στο ρωμαϊκό σύστημα αρίθμησης και ως **ΞΗ´** στο ελληνικό σύστημα αρίθμησης.

## Στα μαθηματικά
* Το 68 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 17, 34 και 68, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 69.
* Το ανάπτυγμα πρώτων παραγόντων του 68 είναι 68 = 22· 17.

## Το 68 στη Χημεία
* Ο ατομικός αριθμός 68 αντιστοιχεί στο έρβιο.

## Το 68 στην Αστρονομία
* Το Μεσιέ 68 είναι ένα σφαιρωτό σμήνος σε απόσταση περίπου 33.000 ετών φωτός στον αστερισμό Ύδρα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Αγγλικό Πρωτάθλημα Στίβου 1880

Το **Αγγλικό Πρωτάθλημα Στίβου [[1880]]** ή **Βρετανικό Πρωτάθλημα Στίβου 1880** ή **Ερασιτεχνικό Πρωτάθλημα Αθλητικής Ένωσης Στίβου 1880,** ήταν η 1η διοργάνωση του Ερασιτεχνικού Πρωταθλήματος
της Αθλητικής Ένωσης Στίβου που αντικατέστησε το Ερασιτεχνικό Πρωτάθλημα Αθλητικών Συλλόγων Στίβου, που πραγματοποιήθηκε για πρώτη φορά το 1866. Η διοργάνωση πραγματοποιήθηκε υπό την εποπτεία της Ερασιτεχνικής Αθλητικής Ένωσης Αγγλίας  στο Λίλι Μπριτζ στο Λονδίνο στις 3 Ιουλίου του 1880. Στο πρωτάθλημα διεξήχθησαν 14 αγωνίσματα ανδρών.

## Αποτελέσματα
1878 | 1879 | 1880 | 1881 | 1882 
thumb|Η τοποθεσία του αθλητικού γηπέδου Λίλι Μπριτζ, δίπλα στη σιδηροδρομική γραμμή κοντά στο σταθμό Γουέστ Μπρόμπτον.
thumb|Ο πρωταθλητής στο 1 μίλι και στα 4 μίλια, Γουόλτερ Τζορτζ (στα αριστερά).

## Εξωτερικοί σύνδεσμοι
* Οι πρωταθλητές του Βρετανικού Πρωταθλήματος Στίβου - 1880 έως 1914 στο gbrathletics.com 

Κατηγορία:Στίβος το 1880
Κατηγορία:Βρετανικά Πρωταθλήματα Στίβου
Κατηγορία:Αθλητισμός στο Λονδίνο
88 (αριθμός)

Το **88** (ογδόντα οκτώ) είναι ο φυσικός αριθμός που βρίσκεται μετά από το 87 και πριν από το 89. Είναι ένας άρτιος αριθμός, αφού 88:2 = 44, δηλαδή διαιρείται με το 2, στο σύνολο των φυσικών αριθμών. Ο αριθμός 88 συμβολίζεται ως **LXXXVIII** στο ρωμαϊκό σύστημα αρίθμησης και ως **ΠΗ´** στο ελληνικό σύστημα αρίθμησης.

## Στα μαθηματικά
* Το 88 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 8, 11, 22, 44 και 88 δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 90.
* Το 88 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 88 είναι 88 = 23· 11.

## Το 88 στη Χημεία
* Ο ατομικός αριθμός 88 αντιστοιχεί στο ράδιο.

## Το 88 στην Αστρονομία
* Ο Μεσιέ 88 είναι ένας σπειροειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό Κόμη Βερενίκης.

## Στον Λευκό Εθνικισμό
Νεοναζιστές χρησιμοποιούν τον αριθμό 88 ως συντομογραφία για το χαιρετισμό "Heil Hitler". Από τα αρχικά (H.H.) καθώς το γράμμα "H" είναι το 8ο του Λατινικού Αλφάβητου.

Συχνά ο αριθμός αυτός εμφανίζεται ως, π.χ. 14/88, 14-88 ή 1488· ο αριθμός αυτός συμβολίζει τις 14 λέξεις επινόηση του David Lane  . Παραδείγματα χρήσης του 88, το τραγούδι "88 Rock 'n' Roll Band" από τη Landser (μπάντα) , και οι οργανισμοί Barselc88, Column 88, Unit 88, και White Legion 88. Ο James von Brunn υπέγραψε τα έργα του ως "JVB-88".



## Εξωτερικοί σύνδεσμοι

Κατηγορία:Υπερτέλειοι αριθμοί
81 (αριθμός)

Το **81** (ογδόντα ένα) είναι ο φυσικός αριθμός που βρίσκεται μετά από το 80 και πριν από το 82. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 81 συμβολίζεται ως **LXXXI** στο ρωμαϊκό σύστημα αρίθμησης και ως **ΠΑ´** στο ελληνικό σύστημα αρίθμησης.

## Στα μαθηματικά
* Το 81 είναι ένας σύνθετος αριθμός, αφού οι φυσικοί διαιρέτες του είναι 1, 3, 9, 27 και 81, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 82.
* Το 81 είναι ένας τετραγωνικός αριθμός («τέλειο τετράγωνο»), αφού 81 = 9². Ο επόμενος τετραγωνικός αριθμός είναι το 100.
* Το ανάπτυγμα πρώτων παραγόντων του 81 είναι 81 = 34.

## Το 81 στη Χημεία
* Ο ατομικός αριθμός 81 αντιστοιχεί στο θάλλιο.

## Το 81 στην Αστρονομία
* Ο Μεσιέ 81, γνωστός και ως γαλαξίας του Μπόντε, είναι ένας σπειροειδής γαλαξίας σε απόσταση 12 MLy στον αστερισμό της Μεγάλης Άρκτου.

## Αναφορές και παρατηρήσεις


## Εξωτερικοί σύνδεσμοι

Κατηγορία:Τετραγωνικοί αριθμοί
Γεωεπιστήμες

Στις **γεωεπιστήμες** ή **επιστήμες της Γης** συγκαταλέγονται τα επιστημονικά πεδία τα οποία μελετούν τον πλανήτη Γη, συμπεριλαμβανομένου του εδάφους του, αλλά και της υδρόσφαιρας και της  ατμόσφαιρας. Οι γεωεπιστήμες ταξινομούνται σε τέσσερις βασικές ομάδες: στις **[[περιβαλλοντικές επιστήμες]]**, στις **γεωλογικές επιστήμες**, στις **υδρολογικές επιστήμες** και στις **[[ατμοσφαιρικές επιστήμες]]**.

* Περιβαλλοντικές επιστήμες
* Γεωλογία
* Φυσική Γεωγραφία
* Μετεωρολογία
* Κλιματολογία
* Ωκεανογραφία

Η γεωφυσική και η γεωχημεία επίσης επικαλύπτονται με τις επιστήμες της Γης.
## Πηγές
* *Εγκυκλοπαίδεια Πάπυρος Larousse Britannica*, τόμ. 17ος, σσ. 18-34 (Γεωεπιστήμες)

Κατηγορία:Επιστήμες Γης και Περιβάλλοντος
Επιτονισμός

**Επιτονισμός** είναι ο τρόπος με τον οποίο εκφωνείται η ομιλία, δηλαδή οι αυξομειώσεις στην ένταση, οι παύσεις και οι διάφοροι χρωματισμοί της φωνής, μέσω των οποίων αποδίδονται τα διάφορα συναισθήματα και το ύφος του ομιλητή (φόβος, απορία, θαυμασμός  αλλά και ειρωνεία, έκπληξη κλπ.). Στον γραπτό λόγο ο επιτονισμός καταδεικνύεται με τα σημεία στίξεως.

## Πηγές
* Μπαμπινιώτη Γ., *Λεξικό της Νέας Ελληνικής Γλώσσας*, Β' έκδοση, Αθήνα 2002
* Κατσαρού Ε., Μαγγανά Α., Σκιά Α., Τσέλιου Β., ''Νεοελληνική Γλώσσα Γ' Γυμνασίου'',  Οργανισμός Εκδόσεων Διδακτικών Βιβλίων, Αθήνα, 2009, σελ.151 
* Πύλη για την Ελληνική Γλώσσα,Ανακτήθηκε 4-8-2013

Κατηγορία:Φωνητική
69 (αριθμός)

Το **69** (εξήντα εννέα) είναι ο φυσικός αριθμός που βρίσκεται μετά από το 68 και πριν από το 70. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 69 συμβολίζεται ως **LXIX** στο ρωμαϊκό σύστημα αρίθμησης και ως **ΞΘ΄** στο ελληνικό σύστημα αρίθμησης.

## Στα μαθηματικά
* Το 69 είναι σύνθετος αριθμός καθώς οι φυσικοί διαιρέτες του είναι 1, 3, 23 και 69, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 70.
* Το ανάπτυγμα πρώτων παραγόντων του 69 είναι 69 = 3 · 23.
* Το 69 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 23).

## Το 69 στη Χημεία
* Ο ατομικός αριθμός 69 αντιστοιχεί στο θούλιο.

## Το 69 στην Αστρονομία
* Το Μεσιέ 69 είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Τοξότης. 

## Άλλες χρήσεις
*Για τη στάση στο σεξ δείτε Εξήντα εννέα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Υπουργείο Παιδείας

**Υπουργείο Παιδείας** ονομάζεται το υπουργείο που είναι υπεύθυνο για θέματα εκπαίδευσης. Υπουργείο με τέτοιο χαρτοφυλάκιο υπάρχει σε διάφορα κράτη με διάφορες ονομασίες, όπως Υπουργείο Εκπαίδευσης, Τμήμα Εκπαίδευσης, Υπουργείο Δημόσιας Παιδείας.

## Σύντομο ιστορικό των ελληνικών υπουργείων Παιδείας
Κατά την Α΄ Εθνοσυνέλευση Επιδαύρου το Εκτελεστικό σώμα εξέλεξε οκτώ μινίστρους μονοετούς θητείας. Ο επίσκοπος Ανδρούσης Ιωσήφ εξελέγη ως «Μίνιστρος τῶν Θρησκευτικῶν». Η Γ΄ Εθνοσυνέλευση όρισε έξι Γραμματείς της Επικρατείας, στον οποίο συμπεριλαμβάνεται και «ὁ ἐπὶ τοῦ δικαίου καὶ  τῆς παιδείας Γραμματεύς». Με το ΦΕΚ 2 Α΄/22-02-1833 διορίζεται «ὁ ἐπὶ τῶν Ἐκκλησιαστικῶν καὶ τῆς Δημοσίου Ἐκπαιδεύσεως Γραμματεύς της Επικρατείας». Το 1844 μετονομάστηκε σε Υπουργείο. Με το ΦΕΚ 140 Α΄/29-04-1926 μετονομάζεται σε Υπουργείο Θρησκευμάτων και Παιδείας. Με τον Αναγκαστικό Νόμο ΦΕΚ  267 Α΄/15-07-1937 μετονομάζεται σε «Υπουργείο Θρησκευμάτων και Εθνικής Παιδείας» και το 1951 (ΦΕΚ 33 Α΄/28-01-1951)  λαμβάνει την ονομασία *Υπουργείο Εθνικής Παιδείας και Θρησκευμάτων*. Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Εθνικής Παιδείας και Θρησκευμάτων μετονομάστηκε σε Υπουργείο Παιδείας, Δια Βίου Μάθησης και Θρησκευμάτων. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Παιδείας, Δια Βίου Μάθησης και Θρησκευμάτων συγχωνεύτηκε στο Υπουργείο Παιδείας, Θρησκευμάτων, Πολιτισμού και Αθλητισμού. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, συνεστήθη το Υπουργείο Παιδείας και Θρησκευμάτων, Πολιτισμού και Αθλητισμού με τη συγχώνευση, μεταξύ άλλων, του πρώην Υπουργείου Παιδείας, Δια βίου Μάθησης και Θρησκευμάτων με το πρώην Υπουργείου Πολιτισμού και Τουρισμού. Στις 25 Ιουνίου 2013, με το Π.Δ. 118/2013, το Υπουργείο Παιδείας και Θρησκευμάτων, Πολιτισμού και Αθλητισμού μετονομάστηκε σε **Υπουργείο Παιδείας και Θρησκευμάτων** και ιδρύθηκε το Υπουργείο Πολιτισμού και Αθλητισμού. Στις 27 Ιανουαρίου 2015 με απόφαση του πρωθυπουργού Αλέξη Τσίπρα ανασυστάθηκε με την ονομασία **Υπουργείο Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.)** λαμβάνοντας τις αρμοδιότητες του Υπουργείου Παιδείας και Θρησκευμάτων  και του Υπουργείου Πολιτισμού και Αθλητισμού. Στις 22 Σεπτεμβρίου 2015 με το Προεδρικό Διάταγμα 70/2015 μετονομάστηκε σε Υπουργείο Παιδείας, Έρευνας και Θρησκευμάτων ενώ αφαιρέθηκαν από τις δραστηριότητές του, αυτές που είχε παλαιότερα το Υπουργείο Πολιτισμού και Αθλητισμού, το οποίο ανασυστάθηκε. Στις 8 Ιουνίου 2019, με το Π.Δ. 81/2019 , το Υπουργείο Παιδείας, Έρευνας και Θρησκευμάτων μετονομάστηκε σε Υπουργείο Παιδείας και Θρησκευμάτων

## Παραπομπές


*
Ισαάκ Λαυρεντίδης

Ο **Ισαάκ Λαυρεντίδης** (Ορτάκιοϊ Πόντου, 1911 - Νέα Σμύρνη Αττικής, 14 Ιουνίου 1997) ήταν Έλληνας πολιτικός με καταγωγή από τον Πόντο. 
## Τα πρώτα χρόνια
Γεννήθηκε στο Ορτάκιοϊ του Καρς το 1911, όπου είχε μεταναστεύσει ο παππούς του Αβραάμ το 1878, όπως και δεκάδες χιλιάδες Έλληνες του Πόντου, που είχαν εποικίσει 20 χωριά της περιοχής. Μετά την ανταλλαγη των πληθυσμών, εγκαταστάθηκε ως πρόσφυγας το 1923 στον Λευκώνα Σερρών μαζί με τον αδελφό του Ηλία.

## Σπουδές - Ανδραγαθία

Πάλεψε για να μάθει γράμματα, καθότι ήταν φτωχός. Αποφοίτησε από το 1ο Γυμνάσιο Σερρών και στη συνέχεια εργάσθηκε για να αποκτήσει χρήματα για τις περαιτέρω σπουδές του. Σπούδασε στη Νομική του Πανεπιστημίου Αθηνών και δικηγόρησε στις Σέρρες. Πολέμησε κατά τον ελληνοϊταλικό πόλεμο (1940-1941) ως έφεδρος αξιωματικός και αποδεδειγμένα ανδραγάθησε. Λόγω της σκληρής βουλγαρικής κατοχής που επιβλήθηκε, μετά την κατάρρευση του μετώπου, στην Ανατολική Μακεδονία και Θράκη, κατέφυγε στην Αθήνα. Απέκτησε τρία παιδιά: την Ευγενία, την Ειρήνη και τον Νικόλαο.

## Βουλευτής Σερρών
Πολιτεύτηκε για πρώτη φορά το 1946 με το Λαϊκό Κόμμα και από τότε εκλεγόταν αδιάλειπτα βουλευτής Σερρών με τον Εθνικό Συναγερμό του Αλέξανδρου Παπάγου, την Εθνική Ριζοσπαστική Ένωση και τη Νέα Δημοκρατία μέχρι το 1990 (εκτός βεβαίως από την περίοδο της επταετούς δικτατορίας, καθώς και βουλευτής επικρατείας με το κόμμα της Νέας Δη­μοκρατίας). Αναδείχθηκε κοσμήτωρ, Β' και Α' αντιπρόεδρος της Βουλής των Ελλήνων.

## Τιμητικές διακρίσεις - Θάνατος
Τιμήθηκε με το Χρυσούν Αριστείον Ανδρείας και με το παράσημο της Εθνικής Αντίστασης 1941-44 από το Ελληνικό Κράτος. Πέθανε στις 14 Ιουνίου 1997 στη Νέα Σμύρνη (την ίδια ημέρα που τελέστηκε το ετήσιο μνημόσυνο για την σύζυγό του, Ελένη) και τάφηκε στο κοιμητήριο της Ιεράς Μονής Σουμελά στο Βέρμιο.

## Παραπομπές


## Πηγές

* Νικόλαος Χρ. Χρηστίδης : Οι δρόμοι των Σερρών και η ονοματολογία των (2012) σελ. 97 [πρόσβαση μέσω της διεύθυνσης http://www.serrelib.gr/pdf/dromoiserron.pdf ]
* Ισαάκ Λαυρεντίδης 
* ΠΟΝΤΟΣ

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Σερρών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Νομική πλάνη

Ο όρος **νομική πλάνη** είναι νομικός όρος που απαντά στον κλάδο του Ποινικού Δικαίου. 

Νομική πλάνη είναι η άγνοια του αξιοποίνου της πράξεως από εκείνον που την τελεί. Με άλλα λόγια, νομική πλάνη υφίσταται όταν ο δράστης αγνοεί τον αξιόποινο χαρακτήρα της πράξεως την οποία τελεί. 

## Άγνοια Νόμου δεν επιτρέπεται
Κατά γενική αρχή του δικαίου, "άγνοια νόμου δεν επιτρέπεται". Συνεπώς, ο δράστης αδίκων πράξεων δεν είναι δυνατό να απαλλαγεί από την ποινή προβάλλοντας απλώς τον ισχυρισμό ότι δεν ήξερε ότι αυτό που έκανε απαγορεύεται. Γι' αυτό άλλωστε και το άρθρο 31 παράγραφος 1 του ΠΚ ορίζει ότι "μόνη η άγνοια του αξιοποίνου δεν αρκεί για να αποκλείσει τον καταλογισμό".

## Η νομική πλάνη ως λόγος άρσεως του καταλογισμού (κατ' εξαίρεση)
Όμως, κατά το άρθρο 31 παράγραφος 2 του ισχύοντος Ποινικού Κώδικα, η άδικη πράξη δεν καταλογίζεται στον δράστη αν αυτός πίστεψε λόγω πλάνης ότι είχε δικαίωμα να τελέσει την πράξη και η πλάνη του αυτή ήταν "συγγνωστή" (δηλαδή συγχωρήσιμη). Υπό αυτές τις δύο προϋποθέσεις δηλαδή α)να πίστεψε ο δράστης ότι είχε δικαίωμα να τελέσει την πράξη , β)η πλάνη του να ήταν συγγνωστή, η νομική πλάνη ανάγεται σε λόγο άρσεως του καταλογισμού της πράξεως, οπότε θεωρείται ότι ο δράστης δεν ενέργησε έχοντας δόλο ή αμέλεια και απαλλάσσεται από την κατηγορία. 

## Ενδεικτική νομολογία του Αρείου Πάγου
Σχετικά με τη νομική πλάνη ο Άρειος Πάγος, το ανώτατο ποινικό δικαστήριο της χώρας, έχει νομολογήσει τα ακόλουθα : * " 1. Από τη διάταξη του άρθρου 31 παρ. 2 ΠΚ, προκύπτει ότι, για να μη καταλογιστεί η πράξη στον δράστη, λόγω συγγνωστής νομικής πλάνης, απαιτείται να συντρέχει πεπλανημένη πίστη αυτού για το δικαίωμά του να εκτελέσει την πράξη και άγνοια του αδίκου χαρακτήρα της, τον οποίο δεν μπορούσε να γνωρίζει, οποιαδήποτε και να κατέβαλλε επιμέλεια και προσπάθεια, ενόψει των πνευματικών και επαγγελματικών δυνατοτήτων του. Στην περίπτωση της συγγνωστής νομικής πλάνης, σε αντίθεση με την περίπτωση της πραγματικής πλάνης, η πράξη δεν μπορεί να αποδοθεί στον δράστη ούτε εξ αμελείας. Περίπτωση νομικής πλάνης για τον άδικο χαρακτήρα της πράξεως συντρέχει και όταν ο δράστης κατά πλάνη με τα γνωστά σε αυτόν περιστατικά της συγκεκριμένης περιπτώσεως σχηματίζει αντίληψη που περιέχει πλάνη αναφορικά με τον άδικο χαρακτήρα της πράξεως και με πίστη στην αντίληψή του αυτή ενεργεί. Η πλάνη του αυτή είναι συγγνωστή, όχι μόνον όταν αγνοεί, αλλά και όταν με τις πνευματικές και επαγγελματικές ικανότητές του και την προσπάθεια που έπρεπε να καταβάλλει για να πληροφορηθεί το επιτρεπτό της πράξεως, δεν μπορούσε να γνωρίζει τον άδικο χαρακτήρα της. Το τελευταίο συμβαίνει όταν ο δράστης ευλόγως πίστεψε ότι μπορούσε να προβεί στην πράξη του από σφαλερή ερμηνεία ή αντίληψη διατάξεων άλλων εκτός του ποινικού δικαίου από τις οποίες παρασύρθηκε"*.

## Δείτε επίσης
* Δικαστική πλάνη
* Πραγματική πλάνη

## Πηγές
*Άρθρο 31 Ποινικού Κώδικα

*Απόφαση 2038/2009 Αρείου Πάγου στον ιστότοπο areiospagos.gr

Κατηγορία:Ποινικό Δίκαιο
Κατηγορία:Ανατροπή καταδίκης
Κατηγορία:Παραβιάσεις των ανθρωπίνων δικαιωμάτων
Κατηγορία:Παραβίαση νομικού συστήματος
Πέρε Λόπεθ Αγκράς

Ο **Πέρε Λόπεθ Αγκράς** (Pere López Agràs,  1971-) είναι οικονομολόγος και πολιτικός από την Ανδόρρα. Χρημάτισε αρχηγός κυβερνήσεως υπηρεσιακά για έναν μήνα περίπου, το 2011. Νωρίτερα ήταν και υπουργός Οικονομίας και Οικονομικών. Είναι μέλος του Σοσιαλδημοκρατικού Κόμματος.

## Καριέρα
Σπούδασε Οικονομικές Επιστήμες στο Πανεπιστήμιο της Βαρκελώνης. Στις 8 Ιουνίου 2009 ανέλαβε υπουργός Οικονομίας και Οικονομικών στην κυβέρνηση του Ζάουμε Μπαρτουμέου και υπηρέτησε ως τις 28 Απριλίου 2011.

Στις 28 Απριλίου 2011 ο Αγκράς ανέλαβε υπηρεσιακός αρχηγός της κυβέρνησης και αντικατέστησε τον Μπαρτουμέου, μετά την παραίτηση του τελευταίου από το αξίωμα στον απόηχο της δεινής εκλογικής του ήττας. Η υπηρεσιακή θητεία του ως αρχηγού κυβέρνησης τερματίστηκε στις 12 Μαΐου 2011, οπότε και ανέλαβε στο αξίωμα ο Αντονί Μαρτί.

## Παραπομπές


Κατηγορία:Αρχηγοί κυβερνήσεως της Ανδόρρας
Λεωνίδας Ιασωνίδης

Ο **Λεωνίδας Ιασωνίδης** (1884-29 Ιουλίου 1959) ήταν Έλληνας πολιτικός, βουλευτής Θεσσαλονίκης που διετέλεσε Υπουργός Πρόνοιας με την κυβέρνηση του κόμματος Φιλελευθέρων.  

## Γέννηση-Σπουδές
Γεννήθηκε στην Ορντού (ελλ.: Κοτύωρα) ή κατ' άλλους στην Πουλαντζάκη του Πόντου, επί της οθωμανικής κυριαρχίας, το 1884. Αποφοίτησε από το Φροντιστήριο Τραπεζούντας το 1902 και στη συνέχεια σπούδασε στη Νομική Σχολή του Πανεπιστημίου της Κωνσταντινούπολης, από όπου έλαβε πτυχίο το 1912. Συνέχισε τις σπουδές του στο Παρίσι, λαμβάνοντας πτυχίο στις πολιτικές και κοινωνικές επιστήμες, το έτος 1915.

## Δράση στον Καύκασο και φυγή στην Ελλάδα
Κατά τη διάρκεια του Α΄ Παγκοσμίου Πολέμου φεύγει από τη Γαλλία και βρίσκεται στην Καυκασία, προκειμένου να εμψυχώσει και να οργανώσει τους Έλληνες του Πόντου που αναζητούσαν καταφύγιο στη Ρωσία, για να αποφύγουν τις διώξεις από τους Τούρκους. Ιδρύει στο Ροστόβ την «Ευξεινοπόντειον Ένωσιν», το 1917, και πρωτοστατεί στην ίδρυση της «Κεντρικής Ενώσεως Ποντίων» στο Αικατερινοντάρ το 1918. 

Συμμετέχει, το 1919, στην Εθνοσυνέλευση των Ποντίων του Βατούμ, της οποίας διετέλεσε τελευταίος πρόεδρος, με σκοπό την αποκατάσταση του Πόντου και τη δημιουργία ανεξάρτητης-αυτόνομης Δημοκρατίας. 

Το 1920 μεταβαίνει στην Αθήνα, επισκέπτεται το Παρίσι και το Λονδίνο αργότερα, ως επικεφαλής της «Επιτροπής Εθνικής Αμύνης», και αγωνίζεται με κάθε τρόπο για την ανεξαρτησία του Πόντου. Η δράση του έχει ως αποτέλεσμα την ερήμην καταδίκη του σε θάνατο με απαγχονισμό από τα Δικαστήρια της Αμάσειας, που οργάνωσαν οι Νεότουρκοι και οδήγησαν στον θάνατο χιλιάδες Έλληνες του Πόντου.

## Συμμετοχή στην ελληνική πολιτική ζωή και αυτοεξορία

Το Σεπτέμβριο του 1922 έρχεται πρόσφυγας στην Ελλάδα. Αγωνίζεται για τα δικαιώματα των προσφύγων που κατέφυγαν στην Ελλάδα μετά τη Μικρασιατική Καταστροφή.

Από το 1923 εκλέχθηκε επανειλημμένα βουλευτής Θεσσαλονίκης, με το κόμμα των Φιλελευθέρων. Στήριζε την Εθνική Ένωσις Ελλάς, η οποία ήταν η σημαντικότερη αντισημιτική και φασιστική οργάνωση της βόρειας Ελλάδας κατά τον Μεσοπόλεμο.

Εργάστηκε στο Υπουργείο Κοινωνικής Πρόνοιας και διετέλεσε Υπουργός Πρόνοιας, συμμετέχοντας στην κυβέρνηση του κόμματος Φιλελευθέρων (1930-1932). Αυτοεξορίσθηκε στην Αγγλία μετά την κήρυξη της δικτατορίας Μεταξά. Από την Αγγλία αρθρογραφούσε σε εφημερίδες, εμψυχώνοντας τους Έλληνες στον αγώνα τους εναντίον των δυνάμεων κατοχής. Μετά την απελευθέρωση, επέστρεψε στην Ελλάδα και επανεκλέχθηκε Βουλευτής. Διετέλεσε επίσης Υπουργός Γενικός Διοικητής Βορείου Ελλάδος.

## Παραπομπές


## Πηγές
*
*
* 
* 
* 

Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Πρόνοιας
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Βουλευτές Θεσσαλονίκης
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Κατηγορία:Αντισημιτισμός στην Ελλάδα
Κατηγορία:Φασισμός στην Ελλάδα
Ορμίσδας Α΄ της Περσίας

thumb|300px|Ο Ορμίσδας Α’ της Περσίας σε νόμισμα

Ο **Ορμίσδας Α’ της Περσίας** ήταν ο τρίτος Πέρσης βασιλιάς της δυναστείας των Σασσανιδών. Βασίλευσε μεταξύ 272 και 273 για την ακρίβεια έναν χρόνο και 10 μέρες, νεώτερος γιος και διάδοχος του Σαπώρη του μέγα. Την περίοδο της βασιλείας του πατέρα του ήταν κυβερνήτης του Χορασάν, συμμετείχε σε όλες τις εκστρατείες του Σαπώρη του μεγάλου εναντίον του Ρωμαίου αυτοκράτορα Βαλεριανού. Σύμφωνα με την Περσική παράδοση της ιστορίας του παππού του Αρδασίρ Α΄ όπως διασώθηκε σε ένα κείμενο των Παχλαβί ήταν γιος μιας κόρης του Μιθράκ ενός Πέρση σατράπη. Οι μάγοι είπαν στον Αρδασίρ ότι ο συντηρητής της δυναστείας του θα προέλθει από το αίμα του Μιθράκ, ο Αρδασίρ ύστερα από αυτό εκτέλεσε όλη την οικογένεια του αλλά μια κόρη του Μιθράκ σώθηκε από έναν βοσκό. Ο γιος του Αρδασίρ Σαπώρης όταν την είδε την ερωτεύθηκε και έκανε μαζί της γιο τον Ορμίσδα, τον αναγνώρισε αργότερα και ο παππούς του Αρδασίρ.
Πέθανε πρόωρα χωρίς απογόνους, τον διαδέχθηκε ο μεγαλύτερος αδελφός του Βαράμης Α΄ 

## Πηγές
**Touraj Daryaee, Sasanian Persia, (I.B.Tauris Ltd, 2010), 10.*
**Chisholm, Hugh, ed. (1911). Encyclopædia Britannica(11th ed.). Cambridge University Press.*

## Εξωτερικοί σύνδεσμοι
* 

Κατηγορία:Πέρσες βασιλείς
Κατηγορία:Δυναστεία των Σασσανιδών
Βαράμης Α΄ της Περσίας

thumb|300px|Ο Βαράμης Α’ της Περσίας σε νόμισμα

Ο **Βαράμης Α’ της Περσίας** ήταν ο τέταρτος βασιλιάς της Περσίας από την δυναστεία των Σασσανιδών μεταξύ 273 και 276, μεγαλύτερος γιος του βασιλιά της Περσίας Σαπώρη Α’ διάδοχος του αδελφού του Ορμίσδα Α’ που βασίλευσε μόνο έναν χρόνο. Το γεγονός που σημάδεψε τη βασιλεία του ήταν ο σκληρός θάνατος του προφήτη Μάνη ιδρυτή της θρησκείας του Μανιχαϊσμού με στοιχεία από τον χριστιανισμό, τον βουδισμό και τον Ζωροαστρισμό και οι σκληροί διωγμοί των οπαδών του. Το Ζωροαστρικό επιτελείο φοβήθηκε τη δημοφιλία του Μάνη και την ταχύτατη εξάπλωση της διδασκαλίας του, ο Βαράμης συντάχθηκε μαζί του. Ο Μάνης με διαταγή του Βαράμη φυλακίστηκε, βασανίστηκε και εκτελέστηκε σαν ύποπτος για συμμαχία με τους εχθρούς της Περσίας, το σώμα του διαμελίστηκε και εκτέθηκε δημόσια.
Την εποχή του Βαράμη ξεκίνησαν νέες συγκρούσεις με την Ρώμη αλλά ο Βαράμης ανίκανος σε πλήρη αντίθεση με τον πατέρα του έδωσε την ευκαιρία στον Ρωμαίο αυτοκράτορα Αυρηλιανό να εκδικηθεί τους Πέρσες για τις ταπεινώσεις από τον πατέρα του Σαπώρη. Ξέσπασε πόλεμος ανάμεσα στη Ρώμη και την Παλμύρα όταν η βασίλισσα Ζηνοβία καταλαμβάνοντας περιοχές της Ρώμης στην Ασία κήρυξε την ανεξαρτησία της. Ο Βαράμης έσπευσε να βοηθήσει την Ζηνοβία αλλά συνετρίβη το 273 από τον Αυρηλιανό διαλύοντας το βασίλειο της. Ο Βαράμης της πρόσφερε άσυλο αλλά δεν μπόρεσε να φτάσει στην αυλή του επειδή ο Αυρηλιανός την συνέλαβε και την μετέφερε στη Ρώμη. Σε μεγαλοπρεπή θρίαμβο στη Ρώμη ο Αυρηλιανός γιόρτασε την υποδούλωση της Ζηνοβίας και ο Βαράμης του έστειλε πλούσια δώρα για να αποτρέψει εκστρατεία εναντίον του. Τελικά ο Αυρηλιανός πραγματοποίησε μεγαλοπρεπή εκστρατεία εναντίον της Περσίας το 275 για να διαλύσει το βασίλειο των Σασσανιδών αλλά δολοφονήθηκε την ίδια χρονιά. Ο Βαράμης Α’ πέθανε το 276 και τον διαδέχθηκε ο γιος του Βαράμης Β΄.

## Οικογένεια
Είχε τέκνα:
* Βαράμης Β΄ της Περσίας απεβ. 293, αυτοκράτορας (*βασιλιάς βασιλέων*) της Περσίας.
* Ορμίσδας Α΄ Κουσανσάχ απεβ. 300, βασιλιάς των Κουσάν. Είναι ο πρώτος ηγεμόνας του βασιλείου των Κουσανο-Σασανιδών.

## Πηγές
**Touraj Daryaee, Sasanian Persia, (I.B.Tauris Ltd, 2010), 10.*
**Elton L. Daniel, The History of Iran, (ABC-CLIO, 2012), 61.*
**Rawlinson, George (1867). The Seven Great Monarchies of the Ancient Eastern World (Vol. 7). Oxford. Ch. V.*

Κατηγορία:Πέρσες βασιλείς
Κατηγορία:Δυναστεία των Σασσανιδών
No Sleep at All

**No Sleep at All** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 15 Οκτωβρίου 1988 σε μορφή δίσκου βινυλίου και CD μέσω της δισκογραφικής εταιρείας "GWR Records".
Η ηχογράφηση του άλμπουμ έγινε κατά την εμφάνιση τους σαν πρώτο όνομα στο φεστιβάλ "Giants of Rock" στη Χάμεενλινα της Φινλανδίας, στις 2 Ιουλίου 1988. Για την προώθηση του άλμπουμ οι Motörhead περιόδευσαν στη Βόρεια Αμερική ανοίγοντας τις εμφανίσεις των Slayer.
Στην Ελλάδα, κυκλοφόρησε και ένα σινγκλ το οποίο περιείχε την εκτέλεση του τραγουδιού "*Metropolis*" με τίτλο "*Metropolis (Acropolis)*" όπως το προλόγιζε ο Lemmy, από τις εμφανίσεις τους στο κλειστό γήπεδο του Σπόρτινγκ κατά την περιοδεία για την προώθηση του "*[[Rock 'n' Roll (άλμπουμ των Motörhead)|Rock 'n' Roll]]*".
Το 2001, στην επανέκδοση του CD περιεχόταν τα επιπλέον κομμάτια "*Stay Clean*" και "*Metropolis*".

## Τραγούδια
1. **Doctor Rock** *(Kilmister, Burston, Campbell, Gill)* - 3:24
2. **Traitor** *(Kilmister, Burston, Campbell, Taylor)* - 2:40
3. **Dogs** *(Kilmister, Burston, Campbell, Taylor)* - 3:24
4. **Ace of Spades** *(Kilmister, Clarke, Taylor)* - 3:17
5. **Eat the Rich** *(Kilmister, Burston, Campbell, Taylor)* - 4:34
6. **Built for Speed** *(Kilmister, Burston, Campbell, Gill)* - 4:56
7. **Deaf Forever** *(Kilmister, Burston, Campbell, Gill)* - 4:02
8. **Just 'Cos You Got the Power** *(Kilmister, Burston, Campbell, Taylor)* - 7:28
9. **Killed by Death** *(Kilmister, Burston, Campbell, Gill)* - 5:58
10. **Overkill** *(Kilmister, Clarke, Taylor)* - 6:33

## Θέσεις τσαρτ
***No Sleep at All*** *(άλμπουμ)*

***Επίσημη κυκλοφορία: [[15 Οκτωβρίου]] [[1988]]***

## Τα μέλη του συγκροτήματος
Το "*No Sleep at All*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Würzel - κιθάρα
* Φιλ "Philthy Animal" Τέιλορ - τύμπανα

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1988
Red Hot Chili Peppers Live: I'm with You

Το **Red Hot Chili Peppers Live: I'm with You** είναι μία live συναυλία στο E-Werk της Κολωνία. Μεταδιδόταν ζωντανά σε επιλεγμένους κινηματογράφους σε όλο τον κόσμο μέσω δορυφόρου (με μια μικρή καθυστέρηση). Προβλήθηκε ξανά την 1η Σεπτεμβρίου του 2011. Η συναυλία περιείχε όλα τα τραγούδια του I'm with You (εκτός ενός τραγουδιού), το οποίο κυκλοφόρησε μια μέρα πριν στην Αμερική. Είναι η πρώτη φορά στην 30χρονη ιστορία της μπάντας που γίνεται κάτι τέτοιο (να ερμηνευτούν τόσα τραγούδια κάποιου άλμπουμ στη σειρά). Είναι άγνωστο το αν η συναυλία θα κυκλοφορήσει ποτέ σε DVD.

## Παρασκήνιο
Στις αρχές του Αυγούστου του 2011 ανακοινώθηκε ότι η μπάντα είχε σχέδια να κάνει μια συναυλία οπού θα ερμήνευε όλα τα τραγούδια του άλμπουμ. Η συναυλία αυτή θα μεταδιδόταν ζωντανά σε ΗΠΑ και Ευρώπη. Τα εισιτήρια ήταν διαθέσιμα από τις 5 Αυγούστου 2011. Όσοι πήγαιναν πριν την αρχή της μετάδοσης έβλεπαν αποκλειστικές συνεντεύξεις από κάθε μέλος της μπάντας.

## Τραγούδια
# "Monarchy of Roses
# "Factory of Faith"
# "Brendan's Death Song"
# "Ethiopia"
# "Annie Wants a Baby" ("Frankenstein" (The Edgar Winter Group) (tease))
# "Look Around"
# "The Adventures of Rain Dance Maggie"
# "Did I Let You Know"
# "Goodbye Hooray"
# "Happiness Loves Company"
# "Police Station"
# "Meet Me At the Corner"
# "Dance, Dance, Dance"
# "Me and My Friends
# "Did I Let You Know" (ξανά λόγω τεχνικών προβλημάτων)
# "Give It Away"

* Δεν ήταν δυνατό να ερμηνευτεί το "Even You Brutus?" γιατί ο Flea έπρεπε να παίξει μπάσο και πιάνο ταυτόχρονα.
* Λόγω τεχνικών προβλημάτων κατά την εκτέλεση του "Did I Let You Know", το τραγούδι ερμηνεύτηκε ξανά κατά τη διάρκεια του encore.

## Συντελεστές
* Flea – μπάσο, πιάνο, φωνητικά
* Anthony Kiedis – φωνή
* Josh Klinghoffer – κιθάρα, φωνητικά, εξάχορδο μπάσο, ντραμς, φωνητικά
* Chad Smith –  ντραμς, κρουστά
* Michael Bulger – τρομπέτα, πιάνο
* Mauro Refosco – κρουστά
* Chris Warren – αρμόνιο

## Εξωτερικοί σύνδεσμοι
Η συναυλία

Κατηγορία:Δισκογραφία των Red Hot Chili Peppers
A Real Live One

Το ***A Real Live One*** είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 22 Μαρτίου 1993 μέσω της δισκογραφικής εταιρείας "ΕΜΙ". Το άλμπουμ επανεκδόθηκε το 1998 σε μορφή διπλού CD, μαζί με το "*[[A Real Dead One]]*", το οποίο είχε αρχικά κυκλοφορήσει έξι μήνες μετά.

Η ηχογράφηση του δίσκου έγινε κατά την περιοδεία για την προώθηση του "*[[Fear of the Dark]]*" και τα τραγούδια προέρχονται από αυτό το δίσκο, το "*[[Somewhere In Time]]*", το "*[[Seventh Son of a Seventh Son]]*" και το "*[[No Prayer for the Dying]]*". Ο δίσκος ανέβηκε στο # 3 στα τσαρτ της πατρίδας του συγκροτήματος, την υψηλότερη θέση στην οποία θα έφθανε άλμπουμ των Iron Maiden μέχρι το 2003.

Τρεις εβδομάδες πριν το δίσκο, κυκλοφόρησε το σινγκλ της ζωντανής εκτέλεσης του "*Fear of the Dark*" ανεβαίνοντας στο βρετανικό Top-10, ενώ για το συγκεκριμένο κομμάτι γυρίστηκε και βίντεο κλιπ.

## Τραγούδια
1. **Be Quick or Be Dead** *(Dickinson, Gers)* - 3:17
2. **From Here to Eternity** *(Harris)* - 4:20
3. **Can I Play with Madness** *(Harris, Smith, Dickinson)* - 4:43
4. **Wasting Love** *(Dickinson, Gers)* - 5:48
5. **Tailgunner** *(Dickinson, Harris)* - 4:09
6. **The Evil That Men Do** *(Harris, Dickinon, Smith)* - 5:26
7. **Afraid to Shoot Strangers** *(Harris)* - 6:48
8. **Bring Your Daughter... to the Slaughter** *(Dickinson)* - 5:18
9. **Heaven Can Wait** *(Harris)* - 7:29
10. **The Clairvoyant** *(Harris)* - 4:30
11. **[[Fear of the Dark (τραγούδι)|Fear of the Dark]]** *(Harris)* - 7:11

## Θέσεις τσαρτ

## Βραβεία
***A Real Live One*** *(άλμπουμ)*

* Γαλλία (*SNEP Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*A Real Live One*" είναι οι εξής:

* Μπρους Ντίκινσον - φωνητικά
* Στιβ Χάρις - μπάσο
* Ντέιβ Μάρεϊ - κιθάρα
* Τζάνικ Γκερς - κιθάρα
* Νίκο Μακ Μπρέιν - τύμπανα

## Πηγές

Κατηγορία:Δισκογραφία των Iron Maiden
Κατηγορία:Άλμπουμ του 1993
Αποκολοκύνθωσις

Η **Αποκολοκύνθωσις** λατ. (Apocolocynthosis) είναι κωμωδία στον τύπο της σάτιρας. Ανήκει στα θεατρικά έργα του Σενέκα. Με την κωμωδία αυτή ο Σενέκας παρωδεί την αποθέωση του Αυτοκράτορα Κλαύδιου, προφανώς εκδικούμενός τον επειδή τον εξόρισε.

## Σύνοψη
Ο Σενέκας, άνθρωπος με υψηλά ιδεώδη, συγχώρεσε τα εγκλήματα του Κλαυδίου, του Βρεταννικού και της Αγριππίνας, αναγκάστηκε μάλιστα να συνθέσει και εγκώμιο προς τον Κλαύδιο. Αργότερα όμως τον εκδικήθηκε, γράφοντας την περίφημη σάτιρά του *Αποκολοκύνθωσις*, όπου τον ειρωνεύεται .
[thumb|left|200px|Ο [Σενέκας ο Νεότερος|Σενέκας αναφέρεται στην ελληνική σε σχήμα φιάλης κολοκύνθη (Lagenaria siceraria) σύμβολο της βλακείας.]]

## Απόσπασμα

## Παραπομπές


## Πηγές
* Gregor Maurach, *Seneca als Philosoph*, Ντάρμστατ 1973.

Κατηγορία:Λατινική γραμματεία